**Դասի պլան**

**Դասարանը՝** 10-րդ

**Տևողությունը՝** 45ր.

**Առարկան** **՝** հանրահաշիվ

**Դասագիրքը՝** Գ. Գ. Գևորգյան, Ա. Ա. Սահակյան «Հանրահաշիվ և մաթեմատիկական անալիզի տարրեր 10», «Տիգրան Մեծ» հրատարակչություն, Երևան 2009

**Դասի թեման՝** Ֆունկցիայի գրաֆիկի ձևափոխություններ

**Դասի տիպը՝** Նոր ուսումնական նյութի յուրացման դաս

**Դասի ակադեմիական նպատակը և խնդիրները՝**

* ըմբռնել, թե ինչպես են $y=f(x)$ ֆունկցիայի պատրաստի գրաֆիկից ստացվում $y=f(x+a)$, $y=f\left(x\right)+a$, $y=f(ax)$, $y=af(x)$, $y=f(\left|x\right|)$, $y=\left|f(x)\right|$ գրաֆիկները,
* կարողանալ մեկնաբանել այդ ձևափոխությունները:

**Դասի կահավորումը և անհրաժեշտ նյութեր՝**

* համակարգչային պրոյեկտոր, էկրան,
* պաստառներ,
* տեսադաս:

**Դասի մեթոդները՝**

* խթանման փուլում՝ պատմելու մեթոդ, ցուցադրում,
* իմաստի ընկալման փուլում՝ բացատրացուցադրական,
* կշռադատման փուլում՝ մտավոր գրոհ:

**Դասի ընթացքը.**

**Կազմակերպչական մաս.** 5 րոպե

Կատարել աշակերտների հաշվառում, տնային աշխատանքի ստուգում:

**Խթանման փուլ .** 5 րոպե

Կյանքից վերցված օրինակների միջոցով /սրտի աշխատանքի կարդիոգրամմա և այլն/ մատնանշում է ֆունկցիայի գրաֆիկի կիրառական նշանակությունը և գրաֆիկների ձևափոխությունների ու գրաֆիկական գրագիտության /գրաֆիկ կարդալու/ հմտությունների խիստ կարևորությունն ամենատարբեր բնագավառների մասնագետների համար:

**Իմաստի ընկալման փուլ .** 25 րոպե

Ցուցադրվում է տեսադասը, ուսուցիչը հարկ եղած դեպքում ընդհատում է ցուցադրումը և տալիս մեկնաբանություններ և բացատրություններ:

**Կշռադատման փուլ.** 5 րոպե

Ուսուցիչը հարցերով դիմում է դասարանին, թե ելնելով $y=f(x)$ ֆունկցիայի գրաֆիկից ինչպես կարելի է ստանալ $y=f(x+a)$, $y=f\left(x\right)+a$, $y=f(ax)$, $y=af(x)$, $y=f(\left|x\right|)$, $y=\left|f(x)\right|$ ֆունկցիաների գրաֆիկները:

**Տնային հանձնարարություն.** 5 րոպե

Գլուխ 3, ¢4 ուսումնասիրել և լուծել համապատասխան վարժություններ, որոնց համար ուսուցիչը տալիս է ցուցումներ: